
A környezeti térképezés módszerének elemzése és fejlesztése

Jelen dolgozat szervezetek környezeti teljesítményének meghatározásával, felmérésével, kezelésének és fejlesztésének módszereivel foglalkozik, ezen belül részletesen tárgyalja az ökotérképezés módszerét, bevezetésének előnyeit és hátrányait. A kutatási munka fejlesztési javaslatokat tesz a környezeti térképezés módszertanának és alkalmazhatóságának valamint a módszerhez kapcsolt felmérési eszközök optimalizálására is.
A dolgozat rámutat, hogy a magyarországi körülmények között működő mikro-, kis- és középvállalkozásoktól valamint hasonló nagyságrendű szervezetektől napjainkban elvárt környezetvédelmi tevékenység megvalósítására alkalmas a környezeti térképezés illetve a hozzákapcsolt felmérési és intézkedési folyamat, mely egyben e szervezetek későbbi környezetmenedzsment rendszerének alapvetését, kezdőlépcsőjét is jelentheti.
A módszer alkalmazásának segítségével a szervezetek környezeti megtakarításokat érhetnek el, mellyel sikerrel csökkenthetik működési költségeiket és növelhetik versenyképességüket.
 



